Salama Zalhata Jabir (alizaliwa 1 Oktoba 1984) ni mtangazaji wa vipindi vya televisheni kutoka Tanzania — hasa katika televisheni ya Afrika Mashariki (EATV). Alizaliwa kwenye familia ya watoto tisa . Hapo awali, alipata kuwa mtangazaji wa kipindi cha MkasiTv, kilichobuniwa na yeye na A.Y. Kipindi kilikuwa kinarushwa kupitia EATV — ambapo ndani yake wanahoji watu mbalimbali maarufu hadi hapo baadaye walipoamua kukiweka katika idhaa ya YouTube tarehe 1 Novemba 2011. Salama pia ni jaji katika mashindano ya kutafuta vipaji vya wanamuziki yaitwayo Bongo Star Search akionekana kuwa ni jaji asemaye ukweli kwa wanaosailiwa. Salama Jabir amepata mafanikio yafuatayo katika tasnia ya utangazaji na uanzishaji wa vipindi vya televisheni kilichoongeza ubora wa muziki wa Bongo Flava kwa upande wa utayarishaji wa video. Kabla ya kipindi hiki, wengi hawakuwa wanazingatia ubora wa kazi, lakini kupitia Salama walijitahidi Kuboresha kazi zao kwa upande wa video ili wasije kunangwa naye. Na hivi karibuni amekuWa mwanamke wa kwanza kutoka Afrika kutangaza mpira kwa lugha ya Kiswahili kwenye kituo maarufu cha michezo duniani cha Super Sport . Amefanikiwa kuanzisha na kutangaza katika kipindi cha televisheni cha Mkasi katika televisheni ya EATV.